DPAINT ยันไม่เกี่ยวลงทุน-ถือหุ้น-บริหาร STARK
DPAINT ยืนยันไม่เกี่ยวข้อง STARK ทั้งในด้านการลงทุน การถือหุ้น หรือในการร่วมบริหารงานใดๆ และ/หรือไม่มีกรรมการ ผู้บริหารร่วมกันแต่อย่างใด
DPAINT ยืนยันไม่เกี่ยวข้อง STARK ทั้งด้านลงทุน-ถือหุ้น-บริหาร
21 เม.ย. 2566

ตามที่มีผู้ลงทุนสอบถามมาที่ บริษัท สีเดลต้า จำกัด (มหาชน) หรือ DPAINT เกี่ยวกับกรณีของความเกี่ยวข้องกับ บริษัท สตาร์ค คอร์ปอเรชั่น จำกัด (มหาชน) หรือ STARK
โดยบริษัทฯ ขอเรียนชี้แจงว่า บริษัทฯ ไม่เคยมีความเกี่ยวข้องใดๆ กับ STARK ทั้งในด้านการลงทุน การถือหุ้น หรือในการร่วมบริหารงานใดๆ และ/หรือไม่มีกรรมการ ผู้บริหารร่วมกันแต่อย่างใด
ทั้งนี้บริษัทฯ ในฐานะบริษัทจดทะเบียนในตลาดหลักทรัพย์ mai  ได้จัดให้มีระบบควบคุมภายในอย่างมีประสิทธิภาพ เพื่อให้มั่นใจว่าการดำเนินการของบริษัทฯ เป็นไปตามหลักเกณฑ์และข้อกำหนดของกฎหมาย โดยคณะกรรมการตรวจสอบของบริษัทฯ ได้กำกับดูแลกระบวนการตรวจสอบภายในอย่างใกล้ชิดและมีประสิทธิภาพ